dh-unibe/image-text_koenigsfelden-charters-post-1500 huggingface dataset:
Königsf. 914
Erlùtrung etlichˀ spännig₎
zächennden̄ güttren̄ ✳ zwùschennd minen̄ froͧwen̄, dē
càplanen zü Veltheim und
iren mithafftenn, ✳ in
beder teylen zächennd₎ zü
Schinntznacht
ij p
stàt recht
K
O 24 ✳
Staatsarchiv
AARGAU
✳
antraͤffend
Schintznach
Talheym
Veltheym
Villnachˀ ꝫcꝭ
✳ und in
✳ der Oͧw
all in gmein ✳
Oberflachs ✳
harinn lig₎
an permētinen br₎ ✳ xx viiij
an papirinen ✳ x ✳
Wir, nachbenempten̄ Hans Bischoff, diser zitt obervogt zuͦ
Schenckenberg, ✳ als obman̄, ✳ Niclaus Schmid, schulthes, ✳
Cuͦnratt Ragor, altschulthes zuͦ Brugg, ✳ Hans Meyer, schulthes, ✳ und Hans Delsperg, statschriber ✳ zuͦ Lenzburg, ✳ all
vier spruchlute àn diser nachvolgenden̄ sach, ✳ bekennenn ✳
und thuͦnd kund ✳ allermencklichem̄: ✳ als dan irrung und spen̄
sind gewesen ✳ zwüschen̄ den erwirdigenn, geistlichen frowen̄
aͤptissin und convent ✳ des wirdigen̄ gotzhusz ✳ und künglichē
stifft Küngszfelden ✳ eins theils ✳ und des anderen, ✳ der wirdigen̄ ✳ herren und caplanen̄ zuͦ Velthin, ✳ den̄ edlen, vesten̄
junckern̄ Hans Wilhelm und Hans Fridrichenn, ✳ bed von̄
Mülinenn, gebruͦder, ✳ und den̄ ersamen̄, fürnemen̄, wysen
schultheszen und ratt zuͦ Arow, ✳ darruͦrend von wegen̄ des
zechendens etlicher nachbemeldten̄ ackern̄ und guͦtern̄ in Velthiner und Schintznacher dwing gelegen̄, ✳ da jetweder theil
vermeint, den zenden daruff zuͦ haben̄ und zenēmen. ✳ darüm
dan vormals etlich tag gehept ✳ und beder parthy ✳ erber bottschafft
und selbs daby geweszen̄ ✳ und doch der zit semlich spaͤn̄ nit
gericht, nach abgetragen̄ wordenn. ✳ dan das abermals uff hütt,
zinstag nach unser lieben̄ frowen geburt ✳ im funffzechenhunderten̄ und ein und zwētzgosten̄ jar, ✳ wir, obgenanten̄, als tedingszlütt von̄ beder theiln̄ volmechtig anwalt und selbs, ✳ disen̄ span
und irrung ✳ zwüschen̄ inen̄ ufferstanden̄ ✳ in guͦtigkeit hinzuͦlegen̄
und uszzuͦsprechen̄, ✳ erbetten̄, ✳ und demnach uff bederteil ✳ vergunst,
wussen̄ und willen̄ ✳ und ouch übergeben̄, ✳ haben̄ wir ✳ nach beder
theil red und widerred ✳ und bekantlikeit, ✳ ouch nach verhoͤr ✳ allerley
kuntschafften̄, ✳ nit not hie zuͦmelden̄, ✳ von denen doch luter nit
mocht funden werden̄, ✳ wederm̄ theil ✳ semlich zenden̄ zuͦ solten̄
stan ✳ und gehoͤren̄, ✳ ein geburlichen̄ entscheid und verrichtung
nach unserem̄ besten̄ verstand ( doch jedem theil in ander weg
an sinen fryheiten̄, ✳ herkumen̄, ✳ brieffen, ✳ roͤdlen̄, ✳ jarzitbuͦchern̄
Staatsarchiv
AARGAU
und anderm̄, damit sy dan̄ ✳ furmoͤchten̄ bringen̄, welchem theil
der zenden̄ gehorte, ✳ das dem̄ rechten gnuͦgsam were ganz unschedlich und unvergriffen̄ ) gethan, ✳ wie dan von einem stuck ✳ an
das ander hernach stat. dem ist also ✳ und namlich, ✳ das der acker
uff Elwisz ✳ und das guͤtlin, ✳ so Hans Simon̄ inhat und büwt, ✳
es sig uff fluͦ oder den hoffstetten̄, ✳ so sant Niclauszen̄ zuͦ Brugg
drù fiertel kernen̄ zinset, ✳ der zenden̄ darab sol zuͦ miner frowen̄ von
Kungszfelden̄ handen gehoͤren und genomen̄ werden̄.
so dan der acker in Salengrund, ✳ den Cuͦnrat Vogt buwt und inhatt, ✳ da von so gehoͤrt der zechend ✳ gen Kungszfelden̄ ✳ als ab einē
abkoufften̄ manlehen̄. ✳
it₎ der acker uff dem Buͦl, ✳ so zuͦ disen ziten̄ Junghans Ruͦdolf
buwt, ✳ darab sol der zenden gen Velthin dienen und gehoͤren̄, ✳
es sig dan, ✳ das mine frowen̄ in jars frist ✳ erzeigen moͤgen, ✳ das
dem rechtenn gnuͦg sige, ✳ das der ✳ ein abkoufft manlehen̄ sye. ✳
item̄ Hans Dintikers acker ✳ ob dem̄ dorff Schintznach gelegen̄,
darab sol der zenden̄ glich zuͦ beden theilen genomen̄ werden, ✳
es moͤg dan in jars frist ✳ etlicher theil erzeigen̄, ✳ das zuͤm
rechten̄ gnuͦg sye, ✳ es sig durch roͤdel, jarzitbuͦcher ✳ oder anders, ✳
das sin der ander nit genieszen soͤlle. ✳
so dan Hans Dintikers wingarten̄, ✳ der lang in spaͤnen̄ gelegē, ✳
dar von sol der zenden ✳ zuͦ beden̄ teilen glich genōmen und
geteilt werden̄, ✳ es moͤg dan neiwar ✳ durch jarzitbuͦcher, ✳ urber,
roͤdel ✳ oder anders, ✳ als vor, um den acker ✳ dar bringen̄ ✳ und den̄
anderen̄ dar von triben̄. ✳
it₎
der
acker ob Castelen̄, der Voletz Acker genan̄t, gehoͤrt ane alle fürwort
gen̄ Kungszfelden̄. ✳
der acker uff dem̄ Buͤl, so Kleinhans Riniker inhatt, ✳ gehoͤrt gen̄
Velthin̄. ✳
so dan der acker ✳ zuͦ Totnnˀ Waszen̄, ✳ den zuͦ disen̄ zitten̄ Clewe
Weber buwet, ✳ darab gehoͤrent die zwen theil des zendens gen
Kungszfelden̄ ✳ und der drit gen Velthin ✳ nach lüt der kuntschafft. ✳
it₎ der acker vor der Boͤtzhalden̄, ✳ so jez Kleinhans Riniker bùwet,
sol gen Velthin gehoͤren̄, ✳ es moͤgen̄ dan mine gnedigen̄ frowen̄
in jars frist dar bringen, ✳ das dem rechten gnuͦgsam̄ sige, ✳ das
der acker ein abkoufft manlehen̄ gewesen̄ sig. ✳
Witer so gehoͤrt der zenden̄ ✳ von̄ dem acker ander Meltlenen̄, ✳ so
hans jetz Hans Schmidly büwet, gen Küngszfeldenn. ✳
aber so gehoͤrt der zenden̄ ✳ von dem acker ✳ ander Kaͤlen̄, ✳ den
Hans Sutor büwt und inhat, ✳ glichlig zuͦtheilen̄ ✳ und zuͦnemen̄,
es moͤg dan etlicher teil in jars frist darthuͦn, ✳ dem̄ rechtem
gnuͦgsam̄, ✳ und den anderen da von triben. ✳
witer, als dan des Matzen̄ acker zuͦ Oberflachs ✳ manlehen̄ sin
sol ✳ und in des von Heidegs roͤdlen erkondet werdēn, ✳ ist es darby
beliben̄, ✳ findt man, das er einkouffter acker und eigen̄ gemacht
ist, ✳ so gehoͤrt er gen̄ Kungszfelden̄, ✳ findt sich aber das nit, so
gehoͤrt er gen Velthin. ✳ als dan̄ vormals des bed parthyen̄
ein anderen in giengen̄ und bekantlich waren̄, ✳ was lehen̄ vō
alterhar geweszen̄ und eigē gemacht, ✳ gehorte gen Kungszfelden̄,
was aber je eigen̄ gewesen gen KùVelthin. ✳
it₎ die Clingenhalden, so Hans Simon̄ in hatt, ✳ davon gehoͤrt
der zenden gen Velthin, ✳ mine frowen̄ moͤgen dan das in
jars frist darbringen̄, ✳ das er ein abkoufft manlehen sig. ✳
aber so sol der zenden̄ von dem wingarten̄ an Kalen gelegen̄,
so Cuͦnrat Meyer den halben theil ✳ und Uͦli Meyer den anderē
halben̄ theil büwent, ✳ zuͦ beden̄ siten̄ glich genomen̄ werden̄.
so dan̄ ab dem acker im Rotenmasz ✳ gehoͤrt der zenden̄ gen
Velthin, ✳ bisz an ein garben̄ ✳ sond sy stan laszen̄ ✳ zuͦ handen̄
minē gnedigen̄ frowen̄, ✳ es sye dan, ✳ das in jars frist mine
frowen̄, ✳ es sig durch jarzit buͦcher oder anders, ✳ das dem̄
rechtē gnuͦg sye, ✳ dar bringen̄, das diser acker gar lehen̄ syge ✳
✳ gmein werch
geweszen sig.
it₎ der zechend von̄ dem acker enent dem bechlin gelegen̄ ✳ und
jetz Cuͦnrat Ziner buwt, sol zuͦ beden teilen glich genomen̄ werd₎,
es moͤge dan etlicher den anderen̄, ✳ es
sy
mit roͤdlen̄ oder anderem̄,
das zum rechten̄ gnuͦg sig, in jars frist dar von triben̄. ✳
und hiemit in soͤlichen̄ worten̄ und spruch soͤllen̄ die bed obangezeügten parthyen̄ ✳ für sich und all ir nachkumen̄ und erben̄
der irrung und spaͤnen̄, ✳ vorgemelt, ✳ und der oberzelter stucken̄
halb ✳ guͤtlich betragenn, ✳ geschlicht vereint heissen und sin ✳
und derohalb ✳ fürer anders nüzit, ✳ dan̄ wie obstat, ✳ handlen̄, ✳
thuͦn nach furderen̄, ✳ das disen̄ entscheid letzen̄ oder minderen
moͤcht, ✳ wie und in was gestalt das jemer erdacht wurd, ✳ sonder
den uffrecht und stett halten̄ und volfuͦren zuͦgesagt haben̄, ✳
alle geverd, ✳ arglist, ✳ in allen̄ vorgeschribnen dingen̄ ✳ vermittenn
und uszgeschloszen̄. ✳ des zuͦ urkund und redlicher gezügnüsz
habenn wir, obgenannten̄ Hanns Bischoff, ✳ obervogt zuͦ Schenckenberg, ✳ als in disem̄ gemelten̄ handel ✳ ein obman, ✳ Niclaus,
Schmid, schulthes zuͦ Brugg, ✳ Hans Meyer, schulthes zuͦ
Lentzburg, ✳ als tedings lütt, ✳ uff bederteil begernn̄ ✳ alle dry
unsere eigne insigel ✳ offenlich gedruckt uff disen̄ brieff, ✳
uns und unseren̄ erben̄ ✳ unvergriffen und ane schaden̄, ✳ deren̄
zwen glich hellende gemacht ✳ und jedem teil einer geben̄,
und beschehen̄ des jars und tags wie vorstatt. ✳